เงินบาทเปิดตลาด 32.61/64
ธนาคารซีไอเอ็มบีไทย รายงาน เงินบาททรงตัวเปิดตลาดวันนี้ ที่32.61-32.64 บาท ต่อ ดอลลาร์
10 มิ.ย. 2553

ธนาคารซีไอเอ็มบีไทย รายงาน เงินบาททรงตัวเปิดตลาดวันนี้ ที่32.61-32.64 บาท ต่อ ดอลลาร์
นักบริหารเงินธนาคารซีไอเอ็มบีไทยรายงานเงินบาทต่อดอลลาร์สหรัฐ เปิดตลาดวันนี้ (10 มิ.ย. )ที่ระดับ 32.61-32.64 บาทต่อดอลลาร์สหรัฐ อ่อนค่าลงเล็กน้อยจากระดับปิดตลาดเมื่อวานนี้ (9 มิ.ย.) ที่ระดับ 32.58-32.60 บาทต่อดอลลาร์สหรัฐสำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 91.17/20 เยน/ดอลลาร์ ปรับตัวแข็งค่าจากระดับ 91.43/46 เยน/ดอลลาร์ ส่วนค่าเงินยูโรอยู่ที่ระดับ 1.1975/1977 ดอลลาร์/ยูโร ปรับตัวแข็งค่าเล็กน้อยจากระดับ 1.1967/1969 ดอลลาร์/ยูโร
สรุปสถานการณ์ตลาดเงินเมื่อวานนี้ บาท/ดอลลาร์ เงินบาทแข็งค่าเล็กน้อย โดยได้แรงหนุนจากการฟื้นตัวของยูโร และตัวเลขส่งออกของจีน ที่ออกมาดีกว่าคาด ขณะที่ธนาคารแห่งประเทศไทย(ธปท.) ระบุว่า แรงขายดอลลาร์จากผู้ส่งออกที่ออกมาต่อเนื่อง ทำให้เงินบาทขณะนี้ไม่เปลี่ยนแปลงมากนัก แม้ได้รับแรงกดดันจากการอ่อนค่าของยูโร ซึ่งตามปกติจะทำให้บาทอ่อนค่าเมื่อเทียบกับดอลลาร์ ทั้งนี้ แรงขายดอลลาร์ของผู้ส่งออก ยังช่วงลดแรงกดดันจากปัจจัยการเมืองในไทยที่มีต่อค่าเงินบาทในช่วงที่ผ่านมาด้วย